РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 13

от заседание на Комисия ”Професионална квалификация и 
информационни технологии”,
проведено на   10.05.2017 г.

Днес,  10.05.2017 г. /сряда/ от 10,30 часа се проведе заседание на комисия “Професионална квалификация и информационни технологии”, в състав:

         ПРЕДСЕДАТЕЛ: Румен Георгиев 
                  ЧЛЕНОВЕ: Даниела Костова - отсъства	          
                                                    Елка Атанасова 
Юлиана Колева 
        Галина Карагьозова 
        Мария Кузманова - отсъства

На заседанието присъстваха експертните сътрудници към комисията: инж. Мирослава Чирпъкова – началник отдел „ИООСВ“, АВСС, Анелия Чомакова – гл. експерт дирекция „ИТСС“, АВСС.

1.ОТНОСНО: Проект на разпределение на планираната от Висшия съдебен съвет централизирана обществена поръчка за доставка на компютърна техника за нуждите на 	ВСС и съдилищата.
                                                                                                                  	
КОМИСИЯ “ПРОФЕСИОНАЛНА КВАЛИФИКАЦИЯ И
ИНФОРМАЦИОННИ ТЕХНОЛОГИИ”
Р Е Ш И :

1.1. Приема изготвения проект на разпределение на планираната от ВСС централизирана обществена поръчка за доставка на компютърна техника за нуждите на Висшия съдебен съвет и съдилищата. 
1.2. Предлага на Пленума на ВСС да одобри проекта на разпределение на планираната от ВСС централизирана обществена поръчка за доставка на компютърна техника за нуждите на Висшия съдебен съвет и съдилищата. 

Предложението да се разгледа като редовна точка на заседанието на Пленума на ВСС, което ще се проведе на 18.05.2017 г. 

											ПРОЕКТ

ПЛЕНУМЪТ НА ВИСШИЯ СЪДЕБЕН СЪВЕТ
Р Е Ш И:

ОДОБРЯВА проекта на разпределение на планираната от ВСС централизирана обществена поръчка за доставка на компютърна техника за нуждите на Висшия съдебен съвет и съдилищата.

2.ОТНОСНО: Писмо от „Информационно обслужване” АД относно електронен обмен на дела и данни между съдилищата съгласно решение на КПКИТ по протокол № 10/05.04.2017 г., т. 3 и д. т. 10.

КОМИСИЯ “ПРОФЕСИОНАЛНА КВАЛИФИКАЦИЯ И
ИНФОРМАЦИОННИ ТЕХНОЛОГИИ”
Р Е Ш И :

2.1. Да се организира и проведе експертна среща с представителите на дирекция „ИТСС“ към АВСС,  „Декстро груп” ООД  „Информационно обслужване” АД, и „Смарт системс – 2010” ЕООД относно конкретизиране предмета на доработката на безхартиения обмен на дела и данни между съдилищата, в допълнително уточнен ден и час.
2.2. Резултатът от проведената среща да се докладва от експертите в дирекция „ИТСС” в АВСС на следващо заседание на комисията.

Обединява разглеждането на точка 3,6,17,20

 3.ОТНОСНО: Писмо от председателя на Софийски апелативен съд относно среща с представители на „Смарт Системс - 2010” ЕООД във връзка с проблеми с деловодната програма АСУД и свързването й с Единния портал за електронно правосъдие /ЕПЕП/.

6.ОТНОСНО: Сигнал от адв. Ива Йосифова – Такева относно липсата на достъп до електронни съдебни дела на Апелативен съд – София чрез Единния портал за електронно правосъдие /ЕПЕП/.

17.ОТНОСНО: Писма от председателите на Софийски градски съд и Административен съд гр. Хасково относно внедряване на Единен портал за електронно правосъдие /ЕПЕП/.

20.ОТНОСНО: Писмо от „Абати” АД във връзка с провеждане на работна среща на тема „Разработване и внедряване на Единен портал на електронно правосъдие”, която ще се проведе на 15 май 2017 г., 11.00 ч. в сградата на ВСС.

КОМИСИЯ "ПРОФЕСИОНАЛНА КВАЛИФИКАЦИЯ И
ИНФОРМАЦИОННИ ТЕХНОЛОГИИ"
Р Е Ш И :

3.1. Да се изиска информация от председателя на Софийски апелативен съд относно проведената среща на 03.05.2017г., с представители на „Смарт Системс - 2010” ЕООД относно проблеми с деловодната програма АСУД и свързването й с Единния портал за електронно правосъдие /ЕПЕП/ и във връзка с подадения сигнал от адв.Ива Йосифова, с молба за отговор във възможно най-кратък срок. 
3.2. Да се изпрати писмо до адв. Ива Йосифова – Такева относно предприетите мерки по поставения въпрос и с благодарност за предоставената информация. 
3.3. Получената информация по т. 3.1 от Апелативен съд-София и сигнала от адв. Ива Йосифива – Такева да бъдат разгледани и обсъдени на срещата с разработчиците на портала, която ще се проведе на 15 май 2017 г., 11.00 ч. в сградата на ВСС.

4.ОТНОСНО: Писмо от Министерство на правосъдието относно определяне на служители от администрацията на ВСС за участие в работните групи на Съвета на Европейския съюз, с приложен доклад от заседания на работни групи по електронно правосъдие на Съвета на ЕС, проведени в периода 29-31 март 2017 г.

КОМИСИЯ “ПРОФЕСИОНАЛНА КВАЛИФИКАЦИЯ И
ИНФОРМАЦИОННИ ТЕХНОЛОГИИ”
Р Е Ш И :

4.1. Определя Анелия Чомакова – гл. експерт дирекция „ИТСС“, АВСС за водещ участник и подпомагащ участник Мирослава Чирпъкова – началник отдел „ИООСВ“, АВСС за участие в работните групи на Съвета на Европейския съюз.
4.2. Изпраща решението по т. 4.1 на Министерство на правосъдието, за сведение.
4.3. Изпраща решението по т. 4.1 на Димитър Тончев – главен секретар на ВСС, за сведение.

5.ОТНОСНО: Писмо от Министерство на правосъдието относно въпросник на Хагската конференция по международно частно право за правната рамка и технически възможности в България за събиране на доказателства чрез видео-конферентна връзка, съгласно Хагската конвенция за събиране на доказателства в чужбина по граждански и търговски дела.

КОМИСИЯ “ПРОФЕСИОНАЛНА КВАЛИФИКАЦИЯ И
ИНФОРМАЦИОННИ ТЕХНОЛОГИИ”
Р Е Ш И :

5.1. Приема отговорите в техническата част на въпросника на Хагската конференция по международно частно право за правната рамка и технически възможности в България за събиране на доказателства чрез видео-конферентна връзка, съгласно Хагската конвенция за събиране на доказателства в чужбина по граждански и търговски дела.
5.2. Изпраща материалите на дирекция „Международна дейност” в АВСС за обобщаване и препращане на Министерство на правосъдието.

7.ОТНОСНО: Годишен отчет за дейността на комисия “Професионална квалификация и информационни технологии” към Пленума на ВСС за 2016 г.

КОМИСИЯ “ПРОФЕСИОНАЛНА КВАЛИФИКАЦИЯ И
ИНФОРМАЦИОННИ ТЕХНОЛОГИИ”
Р Е Ш И :

 7.1. Приема годишен отчет за дейността на комисия “Професионална квалификация и информационни технологии” към Пленума на ВСС за 2016 г. Дава възможност за допълнителни предложения, в срок до 12.05.2017 г.
7.2. Изпраща приетия отчет за дейността на комисия “Професионална квалификация и информационни технологии” към Пленума на ВСС за 2016 г. на Комисия по правни и институционални въпроси към Пленума на ВСС, по компетентност.

8.ОТНОСНО: Писмо от Надя Зарева – началник отдел МВ, МС , за ръководител на УО на Оперативна програма „Добро управление”относно сигнал за нередност с договор за предоставяне на безвъзмездна финансова помощ по ОПАК № 13-33-2/27.12.2013 г. „Електронно правосъдие – проучване и изграждане на единна комуникационна и информационна инфраструктура и ЕЕП на съдебната власт”.

КОМИСИЯ “ПРОФЕСИОНАЛНА КВАЛИФИКАЦИЯ И
ИНФОРМАЦИОННИ ТЕХНОЛОГИИ”
Р Е Ш И :

 8.1. Приема за сведение сигнала за нередност с договор за предоставяне на безвъзмездна финансова помощ по ОПАК № 13-33-2/27.12.2013 г. „Електронно правосъдие – проучване и изграждане на единна комуникационна и информационна инфраструктура и ЕЕП на съдебната власт”.

Обединява разглеждането на точки 9,10,22

9.ОТНОСНО: Писмо от Съюза на съдиите в България с поставени въпроси към разработчика „Абати” АД относно системата за електронно дистанционно гласуване за избор на членове на ВСС от съдиите, прокурорите и следователите.

10.ОТНОСНО: Молба от Любомир Нинов – съдия в Районен съд гр. Варна и кандидат за изборен член на ВСС за предоставяне на информация относно провеждане на избора на членове на ВСС от квотата на съдиите, прокурорите и следователите.

22.ОТНОСНО: Предотвратяване и разкриване на опити за компрометиране на системата за електронно дистанционно гласуване за избор на членове на следващия състав на Висшия съдебен съвет.

КОМИСИЯ “ПРОФЕСИОНАЛНА КВАЛИФИКАЦИЯ И
ИНФОРМАЦИОННИ ТЕХНОЛОГИИ”
Р Е Ш И :

9.1. Възлага на експертите на дирекция „ИТСС” да изготвят в табличен вид и по дати въпросите относно системата за електронно дистанционно гласуване за избор на членове на ВСС от съдиите, прокурорите и следователите поставени от Български институт за правни инициативи /БИПИ/, съгласно решение на комисията по протокол № 10/05.04.2017 г., т. 2, от Съюза на съдиите в България и от Любомир Нинов – съдия в Районен съд гр. Варна и кандидат за изборен член на ВСС и съответните отговори.
9.2. След изпълнение на решението по т. 9.1 2 материала да се публикува на интернет страницата на ВСС, в раздел „Общи събрания за избор на членове на ВСС” и подраздел „Въпроси и отговори относно системата за електронно дистанционно гласуване за избор на членове на следващия състав на Висшия съдебен съвет”.
9.3. Отправя покана към Димитър Тончев – главен секретар на ВСС за участие в следващото заседание на комисията, което ще се проведе на 17.05.2017 г., /сряда/, от 10.30 ч. в зала 512 във връзка с изпълнение на решение на Пленума на ВСС по протокол № 14/27.04.2017 г., т. 25.1.
9.4. Възлага на дирекция „Публична комуникация и протокол” организиране на брифинг/среща на членовете на комисията с представители на медиите за обсъждане и изясняване на въпросите свързани със системата за електронно дистанционно гласуване за избор на членове на ВСС от съдиите, прокурорите и следователите.
9.5. Изпраща писмо до Съюза на съдиите в България и до Любомир Нинов – съдия в Районен съд гр. Варна, с линк към публикуваните материали на интернет страницата на ВСС.
9.6. Да се организира експертна среща на дирекция ИТСС в Администрацията на ВСС, разработчика на системата за електронно дистанционно гласуване за избор на членове на ВСС и ръководството на Специализираният сектор "Киберпрестъпност" при ГДБОП-МВР за съвместни действия по предотвратяване и разкриване на опити за компрометиране на системата за гласуване. 
9.7. Протоколът от проведената среща да се представи на следващо заседание на комисията.

11.ОТНОСНО: Искане от председателя на Административен съд София - град за осигуряване на средства за закупуване на компютърни компоненти.

КОМИСИЯ “ПРОФЕСИОНАЛНА КВАЛИФИКАЦИЯ И
ИНФОРМАЦИОННИ ТЕХНОЛОГИИ”
Р Е Ш И :

11.1. Отлага разглеждането за допълнително уточняване на искането от председателя на Административен съд София – град, към настоящият момент не е ли осигурена резервираност на виртуалната среда, наличен ли е трети сървър, за осигуряване на резервирана връзка към който са исканите средства за двете нови daughter карти, кога изтича договора за гаранционна поддръжка и какви информационни системи са разположени на виртуалната среда.
11.2. Изпраща решението по т. 11.1 председателя на Административен съд София – град.

12.ОТНОСНО: Искане от председателя на Районен съд гр. Бяла за осигуряване на средства за закупуване на 1 бр. сървър и 1 бр. UPS.

КОМИСИЯ “ПРОФЕСИОНАЛНА КВАЛИФИКАЦИЯ И
ИНФОРМАЦИОННИ ТЕХНОЛОГИИ”
Р Е Ш И :

12.1. Искането от председателя на Районен съд гр. Бяла за осигуряване на средства за закупуване на 1 бр. сървър на стойност 4943,00 лв. с ДДС и 1 бр. UPS на стойност 814,00 лв. с ДДС е целесъобразно. 
12.2. Изпраща решението на комисия „Бюджет и финанси” към Пленума на ВСС, по компетентност.

13.ОТНОСНО: Искане от председателя на Окръжен съд гр. Пазарджик за осигуряване на средства за закупуване на 3 бр. компютърни конфигурации и 2 бр. принтери.

С оглед предстоящото изпълнение на планираната от Висшия съдебен съвет централизирана обществена поръчка за доставка на компютърна техника за нуждите на ВСС и съдилищата

КОМИСИЯ “ПРОФЕСИОНАЛНА КВАЛИФИКАЦИЯ И
ИНФОРМАЦИОННИ ТЕХНОЛОГИИ”
Р Е Ш И :
	
13.1. Искането от председателя на Окръжен съд гр. Пазарджик за осигуряване на средства за закупуване на 2 бр. компютърни конфигурации за новоназначени съдии на обща стойност 1872.00 лв. с ДДС и 2 бр. принтери на обща стойност 440,24 лв. с ДДС е целесъобразно. 
13.2. Изпраща решението на комисия „Бюджет и финанси” към Пленума на ВСС, по компетентност.
13.3. Отлага разглеждането на искането в частта за 1 брой компютърна конфигурация за подмяна с оглед планираната обществена поръчка.
13.4. Изпраща решението на комисията на председателя на Окръжен съд гр. Пазарджик.

14.ОТНОСНО: Искане от председателя на Районен съд гр. Разград за осигуряване на средства за закупуване на 1 бр. сървър.

КОМИСИЯ “ПРОФЕСИОНАЛНА КВАЛИФИКАЦИЯ И
ИНФОРМАЦИОННИ ТЕХНОЛОГИИ”
Р Е Ш И :

14.1. Искането от председателя на Районен съд гр. Разград за осигуряване на средства за закупуване на 1 бр. сървър на стойност 6929.06 лв. с ДДС е целесъобразно. 
14.2. Изпраща решението на комисия „Бюджет и финанси” към Пленума на ВСС, по компетентност.

15.ОТНОСНО: Искане от председателя на Районен съд гр. Казанлък за осигуряване на средства за закупуване на информационна система с електронни табла за съдебни зали.

Искането е съобразено с определените лимити за закупуване на информационни табла, съгласно решение на Пленума на ВСС по протокол № 10/16.03.2017 г.
 
КОМИСИЯ “ПРОФЕСИОНАЛНА КВАЛИФИКАЦИЯ И
ИНФОРМАЦИОННИ ТЕХНОЛОГИИ”
Р Е Ш И :

15.1. Искането от председателя на Районен съд гр. Казанлък за осигуряване на средства за закупуване на информационна табла за 5 съдебни зали и обединяващо информационно табло на обща стойност 7852.00 лв. с ДДС е целесъобразно. 
15.2. Изпраща решението на комисия „Бюджет и финанси” към Пленума на ВСС, по компетентност.

16.ОТНОСНО: Писмо от изпълнителния директор на Агенция по вписванията /АП/ във връзка с писмо от председателя на Окръжен съд гр. Пловдив относно морално остаряла и негодна за употреба техника, собственост на Агенция по вписвания и предоставена за ползване от Окръжен съд – Пловдив по програма ФАР с идентификационен № EUROPEAID/115514/D/S/BG-ЛОТ 7 „Доставка на 64-битови сървъри и програмно осигуряване за управление и наблюдение на мрежата, сървърите, системния и приложен софтуер” и № EUROPEAID/115514/D/S/BG-ЛОТ 8 „Доставка на 32-битови сървъри и работни станции”. 

КОМИСИЯ “ПРОФЕСИОНАЛНА КВАЛИФИКАЦИЯ И
ИНФОРМАЦИОННИ ТЕХНОЛОГИИ”
Р Е Ш И :

16.1. Да се изпрати писмо до Министерство на финансите относно постъпилите запитвания от съдилищата във връзка с  морално остаряла и негодна за употреба техника, собственост на Агенция по вписвания и предоставена за ползване от съдилищата по програма ФАР с идентификационен № EUROPEAID/115514/D/S/BG-ЛОТ 7 „Доставка на 64-битови сървъри и програмно осигуряване за управление и наблюдение на мрежата, сървърите, системния и приложен софтуер” и № EUROPEAID/115514/D/S/BG-ЛОТ 8 „Доставка на 32-битови сървъри и работни станции”, с молба за отговор във възможно най-кратък срок за официалното приключване на Програма „ФАР”, с оглед предприемане на последващи действия с активите собственост на Агенция по вписванията.

ДОПЪЛНИТЕЛНИ:

18.ОТНОСНО: Писмо от  Ксавие Тору – политически администратор, Съвет на Европейския съюз относно конференция на тема „ECLI и отвъд – подобряване на онлайн достъпа до съдебни решения”, която ще се проведе на 8 и 9 юни 2017 г. в гр. Атина, Гърция.

КОМИСИЯ "ПРОФЕСИОНАЛНА КВАЛИФИКАЦИЯ И
ИНФОРМАЦИОННИ ТЕХНОЛОГИИ"
Р Е Ш И :

18.1 Определя Анелия Чомакова - главен експерт в отдел „Информационно обслужване на ОСВ" в дирекция „ИТСС" в АВСС, да участва конференция на тема „ECLI и отвъд – подобряване на онлайн достъпа до съдебни решения”, която ще се проведе на 8 и 9 юни 2017 г. в гр. Атина, Гърция.
	18.2 Изпраща решението по т. 18.1  на Комисия по правни и институционални въпроси и комисия „Бюджет и финанси" с предложение за внасяне в Пленума на ВСС на следния проект на решение:
											ПРОЕКТ

ПЛЕНУМЪТ НА ВИСШИЯТ СЪДЕБЕН СЪВЕТ
Р Е Ш И :

1. Възлага на Главния секретар на ВСС да командирова Анелия Чомакова - главен експерт в отдел „Информационно обслужване на ОСВ" в дирекция „Информационни технологии и съдебна статистика" в АВСС, за участие в конференция на тема „ECLI и отвъд – подобряване на онлайн достъпа до съдебни решения”, за периода от 7 до 9 юни 2017 г. в гр. Атина, Гърция.
2. Разходите за пътни, нощувки, дневни и медицинска застраховка са за сметка на Висшия съдебен съвет. 

19.ОТНОСНО: Писмо от НИП относно сформиране на работна група за подготовка на предложение за допълване на списъка  на професиите за професионална образование и обучение с професия „съдебен служител”.

КОМИСИЯ “ПРОФЕСИОНАЛНА КВАЛИФИКАЦИЯ И
ИНФОРМАЦИОННИ ТЕХНОЛОГИИ”
Р Е Ш И :

19.1. Приема за сведение писмото от НИП относно сформиране на работна група за подготовка на предложение за допълване на списъка  на професиите за професионална образование и обучение с професия „съдебен служител”.
19.2. Изпраща материалите на комисия „Съдебна администрация” към СК на ВСС, по компетентност.

21.ОТНОСНО: Обучение на служителите на Софийски районен съд за работа с Автоматизираната система за управление на делата (АСУД) в изпълнение на решение на Пленума на ВСС по протокол № 1/12.01.2017 г., т. 18.4. 

КОМИСИЯ “ПРОФЕСИОНАЛНА КВАЛИФИКАЦИЯ И
ИНФОРМАЦИОННИ ТЕХНОЛОГИИ”
Р Е Ш И :

21.1. Указва на административните ръководители на ОС Благоевград, РС Благоевград, ОС Смолян и РС Смолян да командироват в Софийски районен съд съдебните служители, определени за лектори на служителите от СРС за работа с Автоматизираната система за управление на делата, за времето на провеждане на обучението.

ПРЕДСЕДАТЕЛ
НА КОМИСИЯТА: /п/
		РУМЕН ГЕОРГИЕВ